 Mbuna ambaye amewahi kuchezea Yanga, amesema anadhani kipigo hicho kilitokana na timu yake kusheheni wachezaji wengi ambao wanakosa uzoefu wa mechi za ligi ukilinganisha na Simba ambayo wachezaji wake wengi wamecheza Ligi Kuu kwa miaka kadhaa sasa.“Mchezo kwa upande wangu ulikuwa ni mbaya kwa sababu tulifungwa idadi kubwa ya mabao, lakini nafikiri kocha ameona makosa tutaendelea kurekebisha tuone itakuwaje,” alisema Mbuna.Alisema watatumia kipindi hiki kurekebisha makosa yaliyojitokeza wakati ligi inasimama kupisha mechi za timu ya taifa na atazungumza na vijana kwa sababu wengi wao ni wale ambao walipanda nao wakitoka Ligi Daraja la Kwanza.Mbuna ambaye pia ni nahodha wa Majimaji kama alivyokuwa Yanga kwa miaka ya nyuma, amesema atatumia uwezo wake akishirikiana na wachezaji wenzake kuhakikisha Majimaji inabadilika na kuwa tishio wakati ligi itakapoanza tena baada ya kusimama.